**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz pašreiz esošās epidemioloģiskās situācijas tendencēm Latvijas Republikā, tādējādi pēc iespējas samazinot Covid-19 izplatību, ir pilnveidojams Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi) ietvertais tiesiskais regulējums.Proti, ievērojot to, ka ir atvieglotas ceļošanas iespējas pēc ārkārtējās situācijas atcelšanas, ir konstatēti gadījumi, ka personas, lai nav jāievēro prasības par pašizolāciju, Latvijas Republikā ieceļo caur tranzītvalsti, kura nav Slimību profilakses un kontroles centra noteiktā valsts, kurā ir konstatēta infekcijas slimību izplatīšanās, tajā skaitā tādu bīstamu infekcijas slimību izplatīšanās, kuras var radīt nopietnu sabiedrības veselības apdraudējumu. Līdz ar to noteikumos ir nepieciešams paredzēt, ka ārzemniekam (izņemot Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsonim), uzturoties Latvijas Republikā, ir jābūt klāt pasei un pēc valsts vai pašvaldības institūcijas darbinieka pieprasījuma attiecīgās personas pienākums ir uzrādīt šo dokumentu. Norādām, ka noteiktais izņēmums attiecībā uz Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsoni ir pamatojams ar to, ka minētajām personām ir tiesības ceļot arī ar personas apliecību. Tāpat arī Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsoņiem netiek pasēs spiests zīmogs par robežas šķērsošanu. Vienlaikus norādāms, ka līgums par NATO spēku statusu nosaka, ka militārpersonai identifikācija ir militārais ID karte vai eFP gadījumā, izsniegtā ID apliecība. Militārpersonām nav vajadzīga pase arī šķērsojot robežu. Attiecībā uz trešo valstu pilsoņiem ir būtiski paredzēt nosacījumu par pases klātesamību, jo pasē par attiecīgās robežas šķērsošanu tiek ietverta informāciju gan par robežšķērsošanas vietu, gan par robežšķērsošanas datumu. Norādītā informācija ir svarīga, lai konstatētu, vai attiecīgais ārzemnieks ievēro prasības par pašizolācijas ievērošanu.Tāpat, ievērojot epidemiologu sniegto informāciju par paaugstinātu risku inficēties ar Covid-19 slēgtās publiskās vietās, ir nepieciešams noteikumos paredzēt personai, kura ir atgriezusies no ārvalsts, pienākumu šādā vietā (piemēram, veikalā, kafejnīcā, sabiedriskā transportā) lietot mutes un deguna aizsegu 14 dienas pēc atgriešanās no tās (izņemot laikā, kad tiek ieturēta maltīte).Vienlaikus, ņemot vērā ierobežotās ceļošanas iespējas ārkārtējās situācijas laikā un pēc tās, kā arī noteiktos pašizolācijas nosacījumus, nepieciešams papildināt noteikumus ar procesuāla rakstura normu, paredzot iespēju Latvijas Republikas diplomātiskajās un konsulārajās pārstāvniecībās saņemt uzturēšanās atļaujas (eID kartes), tādējādi samazinot to personu skaitu, kam nepieciešams ieceļot Latvijas Republikā. Par uzturēšanās atļaujas kartes saņemšanu, ja tas notiek ar Latvijas diplomātiskās vai konsulārās pārstāvniecības starpniecību, personai būs jāmaksā konsulāro atlīdzību 40 *euro* apmērā saskaņā ar Ministru kabineta 2018. gada 21. novembra noteikumiem Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas”. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieks, izņemot Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsoni.Persona, kura ir atgriezusies no ārvalsts. |
| 2. | Tiesiskā regulējuma ietekme uz tautsaimniecību un administratīvo slogu | Ārzemniekam (izņemot Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsonim), uzturoties Latvijas Republikā, ir jābūt klāt pasei un pēc valsts vai pašvaldības institūcijas darbinieka pieprasījuma attiecīgās personas pienākums ir uzrādīt šo dokumentu.Personai, kura ir atgriezusies no ārvalsts, ir pienākums slēgtā publiskā vietā (piemēram, veikalā, kafejnīcā, sabiedriskā transportā) lietot mutes un deguna aizsegu 14 dienas pēc atgriešanās no tās (izņemot laikā, kad tiek ieturēta maltīte). |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi Covid-19 infekcijas izplatības pārvaldības likumā, paredzot administratīvo atbildību par pases neuzrādīšanu vai klātesamības nosacījuma un mutes un deguna aizsega lietošanas nosacījuma neievērošanu. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Veselības inspekcija, Valsts policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iekšlietu ministra vietā,

ekonomikas ministrs J.Vitenbergs

Vīza: valsts sekretārs D.Trofimovs

14.07.2020 11:06

860

D.Radzeviča

67219418, dace.radzevica@iem.gov.lv